Ta fer a mesura d'a intensidat d'a corrient circulando por l'amperimetro, iste ha de situgar-se en serie, ye decir, en una configuración de conexión que os bornes u terminals d'os dispositivos se conecten seqüencialment, de traza que o dispositivo sía travesato por a corrient. Ixo implica que l'amperimetro ha de tener una resistencia interna lo más chicota posible, ta que no produzca una cayita de tensión apreciable. Por ixo, en o caso d'instrumentos basatos en os efectos eletromagneticos d'a corrient electrica, son dotatos de bobinas de filo grueso y con pocas espiras. En bells casos, ta premitir a mesura d'intensidaz superiors a las que poderban soportar os debanamientos y organos mecanicos de l'aparato sin de destruir-sen, lis se da d'una resistencia de muit chicota valura colocada en paralelo con o debanamiento, de traza que nomás pasará por ista una fracción d'a corrient prencipal. Ista resistencia adicional recibe o nombre de shunt.